
	COMISIA PENTRU MUNCĂ ŞI PROTECŢIE SOCIALĂ


	Bucureşti,
	26 septembrie 2012

	Nr.
	27/521 


R A P O R T

asupra propunerii legislative pentru completarea art.22 din Legea nr. 284/2010 privind salarizarea unitară a personalului plătit din fonduri publice
În conformitate cu prevederile art.95 din Regulamentul Camerei Deputaţilor, Comisia pentru muncă şi protecţie socială a fost sesizată, prin adresa nr. Plx 600/2011 din 7 noiembrie 2011, cu dezbaterea pe fond în procedură obişnuită, a propunerii legislative pentru completarea art.22 din Legea-cadru nr. 284/2010 privind salarizarea unitară a personalului plătit din fonduri publice.
La întocmirea prezentului raport Comisia a avut în vedere:

· avizul favorabil al Consiliului Legislativ (521/06.05.2011)
· avizul negativ al Comisiei pentru buget, finanţe şi bănci (nr. 22/484/23.11.2011)
· avizul negativ al Comisiei juridice, de disciplină şi imunităţi (31/1033/14.11.2011)
· avizul negativ al Comisiei pentru administraţie publică, amenajarea teritoriului şi echilibru ecologic (nr.26/465/15.11.2011)

· avizul favorabil al Comisiei pentru egalitatea de şanse pentru femei şi bărbaţi (37/656/23.11.2011)
· punctul de vedere negativ al Guvernului (nr. 5217/DRP14.08.2012).

Propunerea legislativă are ca obiect de reglementare completarea art.22 din Legea-cadru nr. 284/2010 privind salarizarea unitară a personalului plătit din fonduri publice cu un nou alineat alin (21) în sensul acordării personalului care posedă titlu ştiinţific de “doctor” a unui spor în cuantum de 15% din salariul de bază, dacă îşi desfăşoară activitatea în domeniul pentru care posedă titlul ştiinţific respectiv, spor care să fie inclus în procentul de 30% prevăzut de lege.
Comisia propune Plenului Camerei Deputaţilor respingerea iniţiativei legislative din următoarele considerente:

· începând cu anul 2010, sporul pentru titlul ştiinţific de „doctor” nu se mai acordă, întrucât prevederile au fost abrogate prin Legea-cadru nr.330/2009 privind salarizarea unitară a personalului plătit din fonduri publice şi Ordonanţa de urgenţă a Guvernului nr. 1/2010 privind unele măsuri de reîncadrare în funcii a unor categorii de personal din sectorul bugetar şi stabilirea salariilor acestora, precum şi alte măsuri în domeniul bugetar.
· Totodată, începând cu 1 ianuarie 2010 aceste drepturi au fost deja incluse în salariul de bază, indemnizaţia de bază respectiv în solda funcţiei de bază aferente lunii octombrie 2010 fiind acordate ca sume compensatorii cu caracter tranzitoriu.

Propunerea legislativă face parte din categoria legilor ordinare, conform prevederilor art.73 alin.(1) din Constituţia României, republicată. 

La lucrările comisiei care au avut loc în data de 26 septembrie 2012, au fost prezenţi 21 deputaţi, din totalul de 23 membri ai comisiei. 
Raportul comisiei a fost adoptat cu majoritate de voturi.

Iniţiativa legislativă a fost respinsă de Senat în şedinţa din 21 noiembrie 2011.

Camera Deputaţilor este Cameră decizională, potrivit prevederilor art.75 din Constituţia României şi ale art.92 din Regulamentul Camerei Deputaţilor. 
PREŞEDINTE,




SECRETAR,


Maria Eugenia Barna



Kerekes Karoly


Întocmit,

Consilier parlamentar Sorina SZABO

